Two Tricky
„Two Tricky“ – islandų popmuzikos duetas, gyvavęs 2000–2003 m. Duetą sudaro Gunaras Olafsonas (isl. Gunnar Ólafsson) ir Kristijanas Gislasonas (isl. Kristján Gíslason). Grupė atstovavo savo šaliai 2001 m. „Eurovizijos“ dainų konkurse su daina „Angel“. Nepaisant to, kad tarp „Eurovizijos“ gerbėjų buvo minima kaip mėgstamiausia tų metų konkurso daina bei teigiamų atsiliepimų iš žiuri, atlikėjų pasirodymas nebuvo sėkmingas – gavę tik tris taškus (vienas taškas iš Norvegijos iš du iš Danijos), kartu su Norvegijos atstovu užėmė paskutinę vietą. Dueto narys Gunnar Ólafsson 2011 m. dar katą atstovavo Islandijai, šį kartą kaip grupės „Sigurjón’s Friends“ narys.